ابو المحاسن محمد سجاد

ابو المحاسن محمد سجاد (1881ء – 1940ء) ایک ہندوستانی عالم دین، قائد، مصنف، مبلغ، کامیاب مدرس، فقیہ النفس تحریک خلافت کے روح رواں اور 20ویں صدی کے سب سے زیادہ بااثر علماء میں سے تھے۔ محمد سجاد بہار کے سب سے زیادہ قابل احترام اور انقلابی رہنما تھے، جنھوں نے مذہب اور سیاست کی یکساں خدمت کی۔
ابو المحاسن؛ انجمن علمائے بہار، جمعیت علمائے ہند اور امارت شرعیہ کے بانی تھے۔
تحریک آزادی ہند کے رہنما، ابو المحاسن نے تحریک عدم تعاون اور سول نافرمانی کی تحریک میں شرکت کی؛ انھوں نے ہندوستان کی تقسیم کی مخالفت کی اور متحدہ قومیت کے تصور کی حمایت کی۔ انھوں نے بہار کے مسلمانوں کی نمائندگی کے لیے 1935ء میں مسلم آزاد پارٹی کی بنیاد رکھی۔ مسلم آزاد پارٹی نے 1937ء میں بہار میں حکومت بھی بنائی تھی۔

 ولادت 
محمد سجاد نوآبادیاتی ہندوستان میں صوبہ بہار کے نالندہ ضلع کے پنہسہ گاؤں میں صفر 1299ھ مطابق دسمبر 1881ء کو پیدا ہوئے،

 اسم گرامی 
اسم گرامی محمد سجاد تھا، ابو المحاسن کنیت تھی۔

 ابتدائی تعلیم 
محمد سجاد کی ابتدائی تعلیم گھر پر ہوئی، کچھ مہینے اپنے والد حسین بخش کے پاس پڑھے، والد کے انتقال پر ملال کے بعد بڑے بھائی صوفی احمد سجاد کی زیر تربیت رہے، حفظ قرآن و تکمیل فارسی کے بعد عربی کی ابتدائی تعلیم کے لیے 1893ء مدرسہ اسلامیہ بہار شریف میں داخلہ لیا۔

 اساتذہ 
ان کے بڑے اساتذہ میں عبد الکافی الٰہ آبادی (1863-1932) بھی شامل ہیں۔ اسی طرح انھیں سید وحید الحق استھانوی، عبد الوہاب فاضل بہاری، مبارک کریم، عبد الشکور آہ مظفر پوری اور خیر الدین گیاوی، جیسے جلیل القدر علما سے بھی شرف تلمذ حاصل ہے۔۔

 عملی زندگی 
بعد میں وہ بہار شریف اور الٰہ آباد کے ساتھ ساتھ گیا میں اسلامیات کی تعلیم دینے کے لیے واپس آئے۔ 1917 میں سجاد نے انجمن علما بہار کی بنیاد رکھی، جو جمعیت علمائے ہند کے قیام کا سبب بنی، .
1921 میں امارت شرعیہ قائم کیے، اورتادم حیات نائب امیر شریعت کی حیثیت سے خدمات انجام دیں۔
محمد سجاد نے تحریک عدم تعاون، میں بڑھ چڑھ کر حصہ لیا<ref name="Mohammad1987">{{حوالہ کتاب|last1=محمد |first1=مظفر امام|title=Role of Muslims in the National Movement, 1912-1930: A Study of Bihar|trans_title=قومی تحریک ، 1912-1930 میں مسلمانوں کا کردار: بہار کا مطالعہ |date=1987 |publisher=متل پبلیکیشنز|isbn=978-81-7099-033-8 |page=250 |language=en|quote=
تحریک خلافت اور سول نافرمانی کی تحریک میں حصہ لیا۔ وہ ہندو مسلم اتحاد کے حامی تھے اور ان ہڑتالوں میں قیادت بھی کی تھی، جن میں سائمن کمشن کا بائیکاٹ کیا گیا تھا۔ انھوں نے ہندوستان کی تقسیم کی مخالفت کی اور محمد علی جناح کی علیحدگی پسند مہم کی بھی مخالفت کی تھی۔ انھوں نے گیا میں انوار العلوم مدرسہ قائم کیا۔

محمد سجاد نے 8 ستمبر 1920ء کو برطانوی سامان کا بائیکاٹ کرنے کے مذہبی اصول  فتوٰی ترک موالات  کی تصنیف کی۔ اس پر 500 علمائے کرام نے دستخط کیے تھے اور جمعیت علمائے ہند کی طرف سے جاری کیا گیا تھا۔ انھیں 13 جولائی 1940ء کو جمعیت علمائے ہند کا جنرل سکریٹری مقرر کیا گیا تھا۔ اس سے پہلے بھی وہ احمد سعید دہلوی کی عدم موجودگی میں مجلس عاملہ کے جنرل سکریٹری کی حیثیت سے خدمات انجام دی تھیں۔
 ابو المحاسن کی زندگی سال بہ سال 
 ولادت:1299ھ 1883ء 
 آغاز تعلیم: 1306ھ مطابق 1888ء
 مدرسہ اسلامیہ بہار شریف میں داخلہ:1310ھ مطابق 1892ء

 وفات 
مولانا ابو المحاسن محمد سجاد کا انتقال 23 نومبر 1940ء کو ہوا۔ اور خانقاہ مجیبیہ سے متصل قبرستان میں آسودہ خواب ہیں۔
تصغیر|ابو المحاسن محمد سجاد کی آرام گاہ

 حوالہ جات 

 کتابیات 



زمرہ:1880ء کی پیدائشیں
زمرہ:1940ء کی وفیات
زمرہ:بیسویں صدی کے مسلمان محققین اسلام
زمرہ:بہار سے آزادی ہند کے فعالیت پسند
زمرہ:دیوبندی شخصیات
زمرہ:ویکی ڈیٹا سے مطابقت رکھنے والی مختصر تفصیل
زمرہ:بانیان جمعیۃ علماء ہند